Bremañ, ar soudarded a rann etrezo dilhad Jezuz, hag a denn plouz war ar sae hep gri gweet gant ar Werchez dhe Mab.  Ar Juzevien, Prinsed ar Veleien, ar Farizianed, ar Skribed a ra goap eus Jezuz, a choarz dezañ : « hen hag en deus saveteet kement all a dud, neo ket evit en em savetei e-unan ».  Hor Salver a chouzañv pep tra hep lavarout gêr.  Ar seched a zev  dezañ e staon; e chouliou a gendalch da wada; plega a ra e benn kurunennet gant spern...  Hag ar Werchez a zo atao en he sav e-harz ar groaz...  Tostaat a ra koulskoude eur ar maro.  Neuze Jezuz a zastum ar pez a chom a nerz en e wazied, hag, en eur ziskouez Sant Yann de vamm, an diskibl muia karet, e lavar dezi : « Maouez, setu aze ho mab » hag en eur ziskouez Mari da Sant Yann : « Setu aze ho Mamm ».  Ar chomzou-se ne reont nemet kreski glachar ar Werchez; tostaat a ra ar  chimiad diweza.  Mari a soubl he fenn. Ra vezo graet bolontez an Aotrou Doue. Hag e kendalch da chom e-harz ar groaz, en he sav...  80  Kerkent eur griadenn : « Va zad, Va zad, eme Jezuz, perak hoc h eus va dilezet? » hag eur pennadig goude : « Seched am eus ». Eur soudard a zired hag a ginnig dezañ, e beg eur gorzenn, eur spoue gwinegr enni.  Eur griadenn diweza « Peurchraet eo pep tra. Tad, lakaat a ran va ene etre ho taouarn ».  Ha Mari a glev he Mab o lezel e huanadenn diweza.  Gwelout he mab o vervel, evel ma varv an dorfetourien eo, hep mar ebet, krisa poan a chell eur vamm da chouzañv.  Penaoz eta lavarout glachar eur vamm evel Mari o welout o vervel eur mab evel Jezuz.  Koulskoude, nerz-kalon ar Werchez a voe kreñvoch eget he foaniou, chomet eo e-harz ar groaz en he sav.